section_heading: Opis
paragraph_text: Iako je u ukupnosti svog staništa kosac česta ptica, u Europi je ugrožena vrsta.<ref> Procjene govore, da se njihov broj u Europi u zadnjih dvadesetak godina smanjio za polovicu. Uzrok tomu je prije svega promjena u načinu gospodarenja pašnjacima i livadama za kosidbu na kojima se razmnožavaju. S jedne strane zapuštanjem pašnjaka i livada dolazi do širenja grmlja i šikare koji nisu pogodni za njihovo gnježđenje, dok s druge strane prerana kosidba (tijekom lipnja) uništava gnjezda te jaja i neodrasle ptiće, dok preživjeli ostaju bez zaklona.